smcproject/ml-wiki-sentences huggingface dataset:
സമുദ്രസസ്യങ്ങൾ ആകർഷകങ്ങളാണെങ്കിലും ഉപ്പുവെള്ളം നിറച്ച അക്വേറിയങ്ങൾക്കു അവ അത്ര യോജിച്ചവയല്ല; അവ വളരെവേഗം ജീർണിച്ചുതുടങ്ങും.
അതുകൊണ്ട് ചെടികൾ വളരെ അപൂർവമായേ ഇതിന് ഉപയോഗിക്കാറുള്ളൂ.
വിചിത്ര സസ്യങ്ങളെക്കൊണ്ട് അക്വേറിയങ്ങളെ മനോഹരമാക്കാനുള്ള ഈ പരിമിതിയുടെ പശ്ചാത്തലത്തിൽ മറ്റുവിധത്തിൽ അലങ്കരിച്ചുവേണം ഇവയെ ആകർഷകമാക്കാൻ.
അതിനുവേണ്ടി മാർബിൾ തുടങ്ങിയ ശിലാഖണ്ഡങ്ങളും സ്ഫടികോപലങ്ങളും ഉപയോഗിക്കാവുന്നതാണ്.
പ്രകൃതിദത്തമായ വർണവൈവിധ്യം കലർത്താൻ, തിരഞ്ഞെടുത്ത പാറക്കഷണങ്ങളിൽ ഇപോക്സി റെസിൻ കൊണ്ടു പെയിന്റ് ചെയ്യുന്നതുകൊള്ളാം.
പറ്റിയ വലിപ്പവും ആകൃതിയുമുള്ള കടൽ കക്കകളും പവിഴങ്ങളും അലങ്കാരവസ്തുക്കളായി എടുക്കാവുന്നതാണ്.
ഇവ വളരെ മനോഹരങ്ങളാണെന്നതിനു പുറമേ കടൽക്കുതിര തുടങ്ങിയ ജീവികൾക്ക് ഒളിക്കാനും മറ്റും പറ്റിയ ഇടങ്ങളും പ്രദാനം ചെയ്യുന്നു. 'കടൽവിശറി' (Sea fan) പോലെ സസ്യങ്ങളോട് സാദൃശ്യമുള്ള ജീവികളും അക്വേറിയങ്ങൾക്ക് അലങ്കാരവസ്തുക്കളാണ്.
സമുചിതമായ പ്രകാശസന്നിവേശംകൂടി ഉണ്ടാകുമ്പോൾ മാത്രമേ ഇവയുടെ ആകർഷകത്വം പൂർണമാവുകയുള്ളു.
താപദീപ്തമായ ദീപങ്ങൾ ഇതിന് പററിയതെങ്കിലും താപനില വർദ്ധനയുണ്ടാകാമെന്ന ഒരു ദോഷം ഇക്കാര്യത്തിൽ പറയാനുണ്ട്.
പ്രതിദീപ്തദീപങ്ങൾക്കു ചെലവു കുറവാണ്.
ഇതു സാരമായ ചൂടുണ്ടാക്കുകയില്ലെന്നും കൂടുതൽ പ്രകാശം തരുമെന്നും ഉള്ള മെച്ചവുമുണ്ട്.
അർധതാര്യമായ ജന്തുക്കളുടെ പ്രദർശനത്തിന് പശ്ചാത് പ്രകാശനം വളരെയേറെ ഭംഗി നൽകും.
ഉൾഭാഗം കഴുകി വെടിപ്പാക്കാനും അലങ്കാരപദാർഥങ്ങൾ സംവിധാനം ചെയ്യാനും കഴിയത്തക്കവണ്ണമായിരിക്കണം ടാങ്കുകളുടെ സംവിധാനം.
രോഗം പിടിപെട്ട മത്സ്യങ്ങളേയും ഭക്ഷണത്തിനുപയോഗിക്കുന്ന ജീവികളേയും സൂക്ഷിക്കാനും മറ്റുമായി വേറെ ചില ജലസംഭരണികളും ആവശ്യമാണ്.
അക്വേറിയത്തിൽ വളർത്തുന്ന മത്സ്യങ്ങൾക്ക് ആരോഗ്യകരമായ വളർച്ചയ്ക്ക് ആവശ്യമായ പോഷകങ്ങൾ അടങ്ങിയ തീറ്റ നൽകണം.
തീറ്റയുടെ നിറം, മണം, വലിപ്പം, ഗുണം, സ്വഭാവം എന്നിവയൊക്കെ പ്രധാനമാണ്.
പെല്ലറ്റ്സ്, ഫ്ളേക്സ്, ടാബ്ലറ്റ്സ്, സ്റ്റിക്സ് എന്നിങ്ങനെ പല രൂപത്തിലും അക്വേറിയം തീറ്റകൾ ലഭിക്കും.
വെള്ളത്തിന്റെ ഉപരിതലത്തിൽ പൊങ്ങിക്കിടക്കുന്നവ, മധ്യതലത്തിൽ തങ്ങിനിൽക്കുന്നവ, അടിത്തട്ടിൽ വീണുകിടക്കുന്നവ എന്നിങ്ങനെ വിവിധതരം തീറ്റകളുണ്ട്.
നായ്ബിസ്ക്കറ്റ് പൊടികൾ, പുഴുങ്ങിയ മുട്ട, വേവിച്ച ധാന്യങ്ങൾ, ചെമ്മീൻ, പാകപ്പെടുത്തിയ കരൾ, ജലപ്രാണികൾ, കൊതുകിന്റെ ലാർവ, ട്യൂബിഫെക്സ് തുടങ്ങിയവ ഉചിതമായ ഭക്ഷണസാധനങ്ങളാണ്.
വൈവിധ്യമുള്ള പദാർഥങ്ങൾ അല്പാല്പം ഇടയ്ക്കിടയ്ക്കു നൽകുകയാണ് ഒരൊറ്റ തവണയായി ഒരുമിച്ചു കൊടുക്കുന്നതിനേക്കാൾ നല്ലത്.
തെറ്റായ ഭക്ഷണരീതിമൂലം മത്സ്യങ്ങൾ ചത്തുപോയെന്നുവരാം.
അക്വേറിയത്തിലെ മത്സ്യങ്ങൾക്കു ദിവസങ്ങളോളം ഭക്ഷണം കൂടാതെ ജീവിക്കാൻ കഴിയും.
ഒരിക്കലും അമിതമായി അവയ്ക്കു ഭക്ഷണം നൽകരുത്.
യഥാർഥത്തിൽ അമിതഭക്ഷണം കൊണ്ടുള്ള വിപത്തിനെക്കാൾ കൂടുതൽ ഭയപ്പെടേണ്ടത് ഹാനികരമായ ജീവാണു(bacteria)ക്കളുടെ വർദ്ധനവുണ്ടാക്കിത്തീർക്കുന്ന ഭക്ഷ്യാവശിഷ്ടങ്ങളെയാണ്.
അതിനാൽ തീറ്റ അധികമായി അടിഞ്ഞുകൂടാതെയും അഴുകാതെയും ശ്രദ്ധിക്കണം.
താഴെപ്പറയുന്ന കാരണങ്ങൾകൊണ്ട് അക്വേറിയത്തിലെ ജീവികൾക്ക് രോഗങ്ങൾ പിടിപെടാറുണ്ട്.
തെറ്റായ ഭക്ഷണരീതി; വെള്ളം പെട്ടെന്നു മാറുമ്പോഴുണ്ടാകുന്ന പരിസരാഘാതം; വൈറസ്സുകൾ, ബാക്റ്റീരിയാ, പ്രോട്ടോസോവൻ പരോപജീവികൾ തുടങ്ങിയവ മൂലമുണ്ടാകുന്ന രോഗങ്ങൾ.
ഫിൻറോട്ട്, ഡ്രോപ്സി, ഷിമ്മി, മലബന്ധം, ചിരങ്ങ് തുടങ്ങിയവ മത്സ്യങ്ങൾക്കു സാധാരണ വരാറുള്ള രോഗങ്ങളാണ്.
ഉടലും വാലും ചിറകുകളും അഴുകുകയാണ് ഏറ്റവും സാധാരണയായി കണ്ടുവരുന്ന മത്സ്യരോഗം.
വ്രണങ്ങൾ, കീറിയ ചിറകുകൾ തുടങ്ങിയവ 'ഫിൻറോട്ട്' എന്ന രോഗത്തിന്റെ ലക്ഷണങ്ങളാണ്.
സമുദ്രജലത്തിലുള്ള ജീവാണുക്കളാണ് ഇതിന് നിദാനം.
ഈ രോഗാണു സംക്രമണത്തിനുള്ള ഏറ്റവും നല്ല പ്രതിവിധി ക്ളോറോമൈസെറ്റിൻ, പെനിസിലിൻ, സ്ട്രെപ്റ്റോമൈസിൻ എന്നിവയുടെ ഒരു സംയോഗമാണ് (മൂന്നു ഗ്യാലൻ വെള്ളത്തിൽ ഇവയോരോന്നിന്റേയും 250 മി.ഗ്രാം വീതം).
അക്വേറിയത്തെ ആരോഗ്യകരമായ നിലയിൽ സംരക്ഷിക്കണമെങ്കിൽ അതിലെ ശുചിത്വം, പ്രകാശം, സസ്യവർഗസമൃദ്ധി, ആഹാരം, സ്ഥലപര്യാപ്തി എന്നിവയിൽ ശ്രദ്ധിച്ചേ മതിയാവൂ.
അക്വേറിയം തയ്യാറാക്കുന്നരീതി വീടുകളിൽ ഉപയോഗിക്കപ്പെടുന്ന 80 ലിറ്റർ വെള്ളം ഉൾക്കൊള്ളുന്ന അക്വേറിയം.
ഒരു അക്വേറിയം ടാങ്ക് സജ്ജീകരിക്കുന്നതിൽ പല ഘടകങ്ങളും കണക്കിലെടുക്കേണ്ടതുണ്ട്.
അക്വേറിയം ടാങ്ക് സ്ഥാപിക്കുവാനുദ്ദേശിക്കുന്ന സ്ഥലം, ടാങ്കിന്റെ വലിപ്പം; ആകൃതി, തരം, ടാങ്ക് സ്ഥാപിക്കുന്നതിനുള്ള സ്റ്റാൻഡ്.
ടാങ്കിന്റെ മുകൾമൂടി, ടാങ്കിൽ സ്ഥാപിക്കേണ്ട ഫിൽട്ടർ, എയ്റേറ്റർ, ഫീഡിംഗ് ട്രേകൾ, ലൈറ്റുകൾ, മറ്റനുസാരികൾ, ടാങ്കിൽ നിറയ്ക്കുന്ന വെള്ളം, നടുവാനുദ്ദേശിച്ചിട്ടുള്ള ചെടികൾ, പായലുകൾ, നിക്ഷേപിക്കാനുദ്ദേശിച്ചിട്ടുള്ള മത്സ്യഇനങ്ങൾ, മത്സ്യങ്ങൾക്കു നൽകേണ്ട തീറ്റകൾ, രോഗപ്രതിരോധ മരുന്നുകൾ തുടങ്ങി എല്ലാ കാര്യങ്ങളും മുൻകൂട്ടി വിശദമായി ആലോചിച്ച് ആസൂത്രണം ചെയ്യണം.
സാധാരണയായി തയ്യാറാക്കിവരുന്ന അക്വേറിയം ടാങ്കുകളുടെ ആകൃതി ദീർഘചതുരമാണ്.
നീളം x വീതി x ഉയരം എന്ന കണക്കിൽ 60 x 30 x 30 സെ.
(54 ലി.).
, 90 x 30 x 38 സെ.
(104 ലി.), 90 x 38 x 45 സെ.
(156 ലി.), 120 x 38 x 45 സെ.
(209 ലി.) - അളവിലുള്ള അക്വേറിയങ്ങളാണ് പൊതുവേ ഉണ്ടാക്കുന്നത്.
അളവിലും ആകൃതിയിലും വ്യത്യസ്തമായ അക്വേറിയങ്ങൾ ഇപ്പോൾ ധാരാളമായി കണ്ടുവരുന്നുണ്ട്.
ബലമുള്ള സ്റ്റാന്റുകളിൽ ഉറപ്പിച്ചിട്ടുള്ളതും പല ആകൃതിയിൽ നിർമിച്ചിട്ടുള്ള മുകളടപ്പോടുകൂടിയതുമായ അക്വേറിയങ്ങളാണ് 'ഹോം അക്വേറിയം' എന്ന വിഭാഗത്തിൽപ്പെടുന്നത്.
'സിലിക്കോൺ സീലന്റ്' ഉപയോഗിച്ച് നാലുവശവും അടിയിലും ഗ്ളാസ് ഷീറ്റുകൾ ഒട്ടിച്ചുണ്ടാക്കുന്ന 'ആൾ-ഗ്ളാസ് അക്വേറിയം ടാങ്കുകളാണ് ഇപ്പോൾ സർവസാധാരണമായിട്ടുള്ളത്. വിവിധതരം ഫ്രെയിമുകൾ തീർത്ത് അക്വേറിയം ടാങ്കുകൾ അതിനുള്ളിൽ ഇറക്കിവയ്ക്കുമ്പോൾ അവയ്ക്ക് കൂടുതൽ ആകർഷകത്വമുണ്ടാകുന്നു. ഗ്ളാസ് ഷീറ്റുകൾക്കു പകരം 'അക്രിലിക്' ഷീറ്റുകൾ ഉപയോഗിച്ചും അക്വേറിയം ടാങ്കുകൾ ഉണ്ടാക്കാറുണ്ട്.
വെള്ളം ചോരാത്ത രീതിയിൽ നന്നായി ഒട്ടിച്ചുണ്ടാക്കിയ അക്വേറിയത്തിൽ ഒരു വാട്ടർ ഫിൽട്ടർ സജ്ജീകരിക്കുക എന്നതാണ് ആദ്യത്തെ നടപടി.
വെള്ളം എപ്പോഴും ശുദ്ധമായിരിക്കാനും മത്സ്യങ്ങൾ ആരോഗ്യത്തോടെ ടാങ്കിലെ വെള്ളത്തിൽ ജീവിച്ചിരിക്കുവാനും അക്വേറിയം ടാങ്കിലെ വെള്ളം നിരന്തരം മാറ്റുന്നത് ഒഴിവാക്കുവാനുമാണ് ടാങ്കിൽ ഒരു വാട്ടർ ഫിൽട്ടർ ഘടിപ്പിക്കുന്നത്.
വിവിധതരം വാട്ടർ ഫിൽട്ടറുകൾ ഉണ്ട്.
മെക്കാനിക്കൽ, കെമിക്കൽ, ബയോളജിക്കൽ എന്നിങ്ങനെ ഫിൽട്ടറുകളെ മൂന്നായി തരംതിരിക്കാം.
മെക്കാനിക്കൽ ഫിൽട്ടർ വെള്ളത്തിൽ തങ്ങിനിൽക്കുന്ന വലിയ പൊടിപടലങ്ങളും അഴുക്കുകളും നീക്കം ചെയ്യും.
കെമിക്കൽഫിൽട്ടർ ജലത്തിന്റെ രാസഘടന നഷ്ടപ്പെടാതെ നിലനിർത്തും.
എന്നാൽ ഒരു ബയോഫിൽട്ടർ, ടാങ്കിന്റെ അടിത്തട്ടിൽ കൂട്ടമായി വളരുന്ന ബാക്ടീരിയങ്ങളെ പരിപോഷിപ്പിച്ച് ടാങ്കിലുണ്ടാകുന്ന അഴുക്കുകൾ ഇല്ലാതാക്കാൻ സഹായിക്കും.
ചുരുക്കത്തിൽ ഒരു ബയോഫിൽട്ടർ മെക്കാനിക്കൽ, കെമിക്കൽഫിൽട്ടറുകളുടേതടക്കമുള്ള എല്ലാ ശുചീകരണ പ്രവർത്തനങ്ങളും ഒരുമിച്ച് നിർവഹിക്കുന്നു എന്നു പറയാം.
ഗ്ലാസ് അക്വേറിയങ്ങളുടെ അടിയിൽ വയ്ക്കാവുന്ന പ്ലാസ്റ്റിക് കൊണ്ടുണ്ടാക്കിയ ചതുരത്തിലുള്ളതും ദ്വാരങ്ങളോടുകൂടിയതുമായ ഒരു ഉപകരണമാണ് ബയോളജിക്കൽ ഫിൽട്ടർ ഉണ്ടാക്കുവാനുപയോഗിക്കുന്നത്.
ഇതിൽനിന്നുള്ള ഒരു ട്യൂബ് വഴി ഫിൽട്ടറിനടിയിലൂടെ വായു കടത്തിവിടുവാൻ കഴിയും.
ഈ ഫിൽട്ടർ സംവിധാനം ടാങ്കിനടിയിൽ വച്ചതിനുശേഷം അതിനുള്ളിൽ ചെറുപരലുകളും മണലും 5-7.5 സെ.
കനത്തിൽ വിതറിയശേഷം ടാങ്കിൽ സാവകാശം വെള്ളം നിറയ്ക്കണം.
ഫിൽട്ടറിനടിയിലൂടെ വായു കടത്തിവിടുമ്പോൾ അവ കുമിളകളായി മണലിലൂടെ മുകളിലേക്ക് പോകുകയും ടാങ്കിനുള്ളിലെ വെള്ളം പരിസഞ്ചരണം ചെയ്യുകയും അടിത്തട്ടിലെ മണ്ണിൽ ജലത്തിലുള്ള അവശിഷ്ടങ്ങളും മറ്റു മാലിന്യങ്ങളും തങ്ങി നിൽക്കുകയും വെള്ളം ശുദ്ധീകരിക്കുകയും ചെയ്യും.
ഈ മണ്ണിൽ ജലസസ്യങ്ങൾ കൂടി വച്ചുപിടിപ്പിച്ചാൽ അക്വേറിയം ടാങ്കിലുണ്ടാകുന്ന അമോണിയയെ ഈ ഫിൽട്ടറിലെ ബാക്ടീരിയങ്ങൾ നൈട്രൈറ്റായും നൈട്രേറ്റായും മാറ്റുന്നതിനാൽ അവ ജലസസ്യങ്ങൾക്കുള്ള പോഷകങ്ങളാകുന്നു.
ടാങ്കുകളിൽ സസ്യങ്ങൾക്കു വേരുറച്ചുനില്ക്കാൻ കഴിയുംവിധത്തിൽ ആവശ്യത്തിന് മണലോ ചരലോ ഇടേണ്ടതാണ്.
കരിങ്കല്ല്, ക്വാർട്സൈറ്റ്, സ്ലേറ്റ്കല്ല്, മാർബിൾ തുടങ്ങിയവ അനുയോജ്യമായ തരത്തിലും രൂപത്തിലും ഇവയ്ക്കു പശ്ചാത്തലമായി ഉപയോഗിക്കണം.
കളിമണ്ണ്, സ്ഫടികം, പ്ലാസ്റ്റിക് തുടങ്ങിയവകൊണ്ട് നിർമിച്ച കൃത്രിമ ശിലാഖണ്ഡങ്ങളും ഇതിനു സ്വീകരിക്കാവുന്നതാണ്.
അക്വേറിയത്തിൽ വളർ ത്തേണ്ട സസ്യങ്ങളെ തിരഞ്ഞെടുക്കുന്നതിൽ വളരെ ശ്രദ്ധിക്കണം.
മണൽ ആവശ്യമില്ലാതെ വേഗം പടർന്ന് വളരാൻ കഴിയുന്നവയും ഓക്സിജൻ ധാരാളം ഉത്പാദിപ്പിക്കുന്നവയുമാകണം തിരഞ്ഞെടുക്കപ്പെടുന്ന സസ്യങ്ങൾ.
വാലിസ്നേറിയ (vallisneria) സാജിറ്റേറിയ (Sagittaria) മിറിയോഫില്ലം (Myriophyllam) എക്കിനോഡോറസ് (Echinodorus) ഹൈഗ്രോഫില (Hygrophila) എന്നിവ ഇതിനു പറ്റിയവയാണ്.
ഇവയുടെ പ്രതലാവരണത്തിനു റിക്സിയയും ലെമ്നയും (Riccia Lemna) ഉപയോഗിക്കപ്പെടുന്നു.
ഉൾഭാഗത്തിന് തണൽ നല്കുന്ന കാര്യത്തിലും ഈ ചെടികൾ പ്രയോജനപ്പെടും.
നൈറ്റെല്ല (Nitella) തുടങ്ങിയ ചില പ്രത്യേകതരം ആൽഗകൾ അന്നാംശം കലർന്നവയും ഓക്സിജൻ ഉത്പാദിപ്പിക്കുന്നവയും ആകയാൽ ഇവ അക്വേറിയങ്ങളുടെ സുസ്ഥിതിക്കു സഹായകമാണെങ്കിലും, ഇക്കൂട്ടത്തിലെ പലതും വെള്ളത്തിനു പച്ചനിറം വരുത്തുകയും മത്സ്യങ്ങളെ നോക്കിക്കാണാൻ തടസ്സം സൃഷ്ടിക്കുകയും ചെയ്യുന്നു.
എന്നാൽ പ്രകാശഗതി ക്രമപ്പെടുത്തിയും വെള്ളത്തിൽ ആവശ്യമായ അഭിക്രിയകൾ നടത്തിയും ഇത് പരിഹരിക്കാം.
മറ്റു ചിലയിനം ആൽഗകൾ (Blue-green algae, Brown Algae) സ്ഫടികച്ചില്ലുകളിൽ പായൽപോലെ പറ്റിപ്പിടിക്കും.
ഇവ സ്പോഞ്ച് കൊണ്ടോ തുണിക്കഷണങ്ങൾ കൊണ്ടോ തുടച്ചുമാറ്റണം.
അടിത്തട്ടിൽ അടിഞ്ഞുകൂടുന്ന ജൈവപദാർഥങ്ങൾ കൃത്യമായി വെളിയിലേക്ക് വലിച്ചു കളയേണ്ടതാണ്.
സസ്യങ്ങൾ വേരുപിടിച്ചുകഴിഞ്ഞാൽ ടാങ്കിനെ പ്ലാസ്റ്റിക്കോ പ്ലൈവുഡോ കൊണ്ടുണ്ടാക്കിയ മൂടികൊണ്ടടയ്ക്കുന്നു.
ഇതിൽ ലൈറ്റിംഗിനും എയ്റേഷനും എല്ലാക്രമീകരണങ്ങളും ഉണ്ടാകണം.
ഒരു വായുബുദ്ബുദധാര ഇതിനുള്ളിലൂടെ പായിച്ചാൽ കൂടുതൽ ഓക്സിജൻ ഇതിനുള്ളിൽ ലയിക്കാനും കാർബൺ ഡൈ ഓക്സൈഡ് പുറത്തുകളയാനും ജലപരിസഞ്ചരണം സുഗമമാക്കാനും കഴിയുന്നു.
അക്വേറിയത്തിലെ ജലത്തിന്റെയും മത്സ്യങ്ങളുടെയും ആകർഷകത്വം വർദ്ധിപ്പിക്കുന്നതിനും നിറഭേദങ്ങൾ നൽകുന്നതിനും അക്വേറിയം ലൈറ്റുകൾ ഉപയോഗിക്കുന്നു.
വെള്ളം ചൂടാക്കുന്ന ലൈറ്റുകൾ ഒഴിവാക്കണം.
എന്നാൽ ജലസസ്യങ്ങളുടെ വളർച്ചയ്ക്ക് ലൈറ്റുകൾ അത്യാവശ്യമാണ്.
ദിവസവും ഏതാനും മണിക്കൂറുകളിലേക്കെങ്കിലും പ്രത്യക്ഷമോ പ്രസാരിതമോ ആയ ഏതെങ്കിലും പ്രകാശം ടാങ്കുകളിൽ കടത്തിവിടണം.
കൃത്രിമപ്രകാശത്തിന് പ്രതിദീപ്തമോ (flourescent) താപദീപ്തമോ (incandescent) ആയ ദീപമാണ് വേണ്ടത്.
വെള്ളത്തിന്റെ താപനില ക്രമപ്പെടുത്തി നിർ ത്തേണ്ടതും വളരെ ആവശ്യമാണ്.
ഒരിക്കലും അതു വളരെ ഉയർന്നു പോകാനിടയാകരുത്.
ചൂടുവെള്ളത്തിൽ മത്സ്യങ്ങൾ പെട്ടെന്നു തളർന്നുപോകും.
പച്ചവെള്ളത്തെ അപേക്ഷിച്ച് വളരെ കുറച്ചു ഓക്സിജൻ മാത്രമേ ചൂടുവെള്ളമുൾ ക്കൊള്ളുന്നുള്ളു.
ടാങ്കിലെ ജലത്തിന്റെ താപനില കുറയുന്ന അവസരങ്ങളിൽ താപനില ക്രമീകരിക്കുന്നതിന് ടാങ്കിന്റെ അരികിൽ ഹീറ്ററുകളും തെർമോമീറ്ററുകളും സ്ഥാപിക്കാവുന്നതാണ്.
വിവിധതരം മീനുകൾക്ക് ജീവിക്കാൻ അനുയോജ്യമായ വിധത്തിൽ ജലത്തിന്റെ കാഠിന്യത്തിലും (hardness) വ്യത്യാസം വരുത്തേണ്ടതുണ്ട്.
അൽപം കാഠിന്യമുള്ള ക്ഷാരീയജലമാണ് കുഞ്ഞുങ്ങളെ പെറ്റുവളർത്തുന്ന മത്സ്യങ്ങൾക്ക് ഉതകുന്നതെങ്കിൽ, മുട്ടയിടുന്നവയ്ക്കു വേണ്ടത് മൃദുവായ അമ്ളജലമാണ്.
ജലസ്വഭാവത്തിലുണ്ടാകുന്ന വ്യതിയാനങ്ങൾ മത്സ്യവൃദ്ധിക്കു പ്രേരകമാകുമെന്നും കണ്ടുപിടിക്കപ്പെട്ടിട്ടുണ്ട്.
ടാങ്കിലെ ജലത്തിന്റെ ഗുണമേന്മ ഇടയ്ക്കിടെ പരിശോധിക്കണം.
മത്സ്യങ്ങൾ പുറന്തള്ളുന്ന അഴുക്കും അവശിഷ്ടങ്ങളും 'അമോണിയ' ഉണ്ടാക്കുന്നവയാണ്.
ഇത് ക്രമേണ മത്സ്യങ്ങൾക്ക് ദോഷകരമാകുന്ന 'നൈട്രേറ്റു'കളായി മാറും.
ബയോഫിൽട്ടർ ശരിയായി ടാങ്കിൽ പ്രവർത്തിക്കുന്നുണ്ടെങ്കിൽ നൈട്രൈറ്റുകളെല്ലാം നൈട്രേറ്റുകളാക്കി മാറ്റപ്പെടുകയും അവ ജലസസ്യങ്ങൾക്ക് പോഷകങ്ങളാകുകയും ചെയ്യും.
ജലത്തിന്റെ ഗുണമേന്മ നഷ്ടപ്പെടുകയാണെങ്കിൽ ടാങ്കിൽ നിന്നും ജലം മാറ്റണം.
ഭാഗികമായോ പൂർണമായോ മാറ്റേണ്ടതുണ്ടോ എന്നു ശ്രദ്ധാപൂർവം മനസ്സിലാക്കേണ്ടതുണ്ട്.
ബയോഫിൽട്ടർ നന്നായി പ്രവർത്തിക്കുന്ന ടാങ്കുകളിൽ നിന്നും മാസങ്ങളോളം ജലം മാറ്റേണ്ടിവരില്ല.
ജലം മാറ്റുന്നതിനും ഒഴിക്കുന്നതിനും കുഴലുകൾ ഉപയോഗിച്ച് 'സൈഫൺ' ചെയ്യുകയാണ് വേണ്ടത്.
ടാങ്കിലേക്ക് ഒഴിക്കുന്ന ജലത്തിന്റെ ഗുണമേന്മ മുൻകൂട്ടി ഉറപ്പുവരുത്തിയിരിക്കണം.
ടാങ്കിനു പിന്നിൽ ചിത്രങ്ങളോടു കൂടിയ വർണ പോസ്റ്ററുകൾ പതിപ്പിച്ച് അഴകും ഭംഗിയും വർദ്ധിപ്പിക്കുന്നു.
ഒന്നോ രണ്ടോ ആഴ്ച ബയോഫിൽട്ടർ മാത്രം പ്രവർത്തിപ്പിച്ച് ടാങ്കിനെ പ്രവർത്തന സജ്ജമാക്കിത്തീർക്കുന്നു.
പ്രവർത്തന സജ്ജമായ ടാങ്കിൽ മത്സ്യങ്ങളെ നിക്ഷേപിക്കാം.
അക്വേറിയം സജ്ജീകരിക്കുന്നതിനും സൂക്ഷിക്കുന്നതിനും ആവശ്യമായ വിവിധതരം അനുസാരികൾ വാണിജ്യാടിസ്ഥാനത്തിൽത്തന്നെ ഉത്പാദിപ്പിക്കപ്പെടുന്നുണ്ട്.
ലോക കമ്പോളത്തിൽ 500-ലധികം ഇനം അക്വേറിയം അനുസാരികൾ ലഭ്യമാണ്.
അക്വേറിയം അനുസാരികൾ കുടിൽ വ്യവസായമായും ഫാക്ടറിതലത്തിലും ഉത്പാദിപ്പിക്കുന്നുണ്ട്.
കയറ്റിറക്കുമതി കമ്പോളങ്ങളിൽ അക്വേറിയം അനുസാരികളും ആധുനികതരം അക്വേറിയം ടാങ്കുകളും ലിസ്റ്റ് ചെയ്യപ്പെട്ട ഇനങ്ങളായി മാറിയിട്ടുണ്ട്.
അക്വേറിയം സൂക്ഷിപ്പ് ഒരു ഹോബിയായി ലോകമെമ്പാടും വ്യാപിച്ചതോടെ അലങ്കാര മത്സ്യങ്ങളുടെ വളർത്തലും വിപണനവും ആദായകരമായ ഒരു തൊഴിലായി മാറിയിട്ടുണ്ട്.
വിവിധതരം അലങ്കാരമത്സ്യങ്ങളെ വാണിജ്യാടിസ്ഥാനത്തിൽ ഉത്പാദിപ്പിച്ച് വിപണനം നടത്തുന്നതിനുള്ള സാധ്യതകൾ വർദ്ധിച്ചതോടെ ശാസ്ത്രീയമായ രീതിയിൽ അലങ്കാര മത്സ്യകൃഷി നടത്തുന്നതിനുള്ള ബൃഹത്സംരംഭങ്ങൾ പല രാജ്യങ്ങളിലും ആവിഷ്കരിച്ചു നടപ്പിലാക്കിവരുന്നുണ്ട്.
വിദേശ വിപണികളിൽ അലങ്കാര മത്സ്യങ്ങൾക്ക് പ്രിയം ഏറിവരുന്നതിനാൽ കയറ്റുമതി ലക്ഷ്യമാക്കി വാണിജ്യാടിസ്ഥാനത്തിലുള്ള മത്സ്യകൃഷി ഫാമുകൾ പല രാജ്യങ്ങളിലും സ്ഥാപിതമാകുന്നുണ്ട്.
അക്വേറിയങ്ങളിലേക്കാവശ്യമായ അലങ്കാരമത്സ്യങ്ങളെ ഇറക്കുമതി ചെയ്യുന്ന രാജ്യങ്ങളിൽ മുൻപന്തിയിൽ നിൽക്കുന്നത് അമേരിക്ക, ജർമനി, ഹോളണ്ട്, ഫ്രാൻസ്, ഇറ്റലി, സ്വിറ്റ്സർലൻഡ്, സ്വീഡൻ, ഡെന്മാർക്ക്, ബൽജിയം, ഇംഗ്ളണ്ട്, ജപ്പാൻ, ആസ്റ്റ്രേലിയ, ദക്ഷിണാഫ്രിക്ക എന്നിവയാണ്.
അലങ്കാര മത്സ്യങ്ങളുടെ വാണിജ്യാടിസ്ഥാനത്തിലുള്ള കൃഷിയിലും കയറ്റുമതിയിലും മുന്നിട്ട് നിൽക്കുന്നത് ദക്ഷിണ-പൂർവേഷ്യൻ രാജ്യങ്ങളായ ചൈന, ഹോങ്കോങ്, സിംഗപ്പൂർ, തായ് ലാന്റ്, തായ് വാൻ, ഫിലിപ്പിൻസ്, ഇന്തോനേഷ്യ, ശ്രീലങ്ക എന്നീ രാജ്യങ്ങളാണ്.
ലാറ്റിൻ അമേരിക്ക, ആഫ്രിക്ക, ജപ്പാൻ എന്നീ രാജ്യങ്ങളും വൻതോതിൽ അലങ്കാരമത്സ്യകൃഷി ചെയ്യുകയും മറ്റു രാജ്യങ്ങളിലേക്ക് കയറ്റി അയക്കുകയും ചെയ്യുന്നുണ്ട്.
അമ്പതു വർഷങ്ങളിലധികമായി ചുരുങ്ങിയതോതിൽ ഇന്ത്യയിൽ നിന്നും അലങ്കാര മത്സ്യങ്ങളെ വിദേശങ്ങളിലേക്ക് കയറ്റി അയയ്ക്കുന്നുണ്ട്.
അക്വേറിയം ഗാർഡനിങ്
വിദേശരാജ്യങ്ങളിൽ അക്വേറിയം സൂക്ഷിപ്പുകാർക്കിടയിൽ വളർന്നു വരുന്ന കൌതുകകരമായ ഒരു ഹോബിയാണ് 'അക്വേറിയം ഗാർഡനിങ്'.
ഗ്ളാസ് അക്വേറിയം ടാങ്കുകളിൽ അലങ്കാര മത്സ്യങ്ങളെ വളർത്തുക എന്നതിലുപരി ടാങ്കിനുള്ളിൽ മനോഹരമായ ഒരു ഉദ്യാനം കൂടി സജ്ജീകരിക്കുക എന്നതാണ് അക്വേറിയം ഗാർഡനിങ് കൊണ്ട് ഉദ്ദേശിക്കുന്നത്.
അക്വേറിയം ടാങ്കിനുള്ളിൽ ലാൻഡ്-റോക്ക്-വാട്ടർ സ്കേപ്പിംഗ് നടത്തിയും 'ബുഷ് കാർപ്പറ്റുകൾ' ഉണ്ടാക്കിയും ടെറാകോട്ട, ചൈനാ ക്ളേ, ഡ്രിഫ്റ്റ്വുഡ് മുതലായവ ഉപയോഗിച്ച് 'സ്ട്രക്ച്ചറു'കളുണ്ടാക്കിയും അക്വേറിയം ഗാർഡനുകൾ മോടിപിടിപ്പിക്കാറുണ്ട്.
റോക്ക് ബേസുകളും (rock base) സ്മോക്കറുക(smokers)ളുമുപയോഗിച്ച് വെള്ളച്ചാട്ടങ്ങളും നീരൊഴുക്കുകളും 'ഫോഗും' സൃഷ്ടിച്ച് അക്വേറിയം ഗാർഡനുകൾ ആകർഷകമാക്കാം.
അക്വേറിയം ഗാർഡനിങ്ങിനാവശ്യമായ ജലസസ്യങ്ങളുടെ പരിചരണത്തിനുവേണ്ടി കാർബൺഡൈഓക്സൈഡ് പിഫ്യൂസറുകൾ, പ്രത്യേകതരം ലൈറ്റുകൾ, പ്ളാന്റ് ന്യൂട്രിയന്റുകൾ ഗാർഡൻ സെറ്റിംഗുകൾ മുതലായവ ഇന്ന് ലഭ്യമാണ്.
അക്വേറിയം-രംഗവുമായി ബന്ധപ്പെട്ട സാങ്കേതിക വിദ്യകൾ നാൾക്കുനാൾ അഭിവൃദ്ധിപ്പെടുകയാണ്.
ചൈനക്കാർ രൂപകല്പന ചെയ്ത് പുറത്തിറക്കിയിട്ടുള്ള 'മോൾഡഡ് അക്വേറിയ'ങ്ങളും ഓരോ വ്യക്തിയുടെയും അവരുടെ കുടുംബത്തിന്റേയും ഭാഗ്യ-ഐശ്വര്യ ചിഹ്നമായി വീടുകളിൽ സൂക്ഷിക്കേണ്ട ഭാഗ്യലക്ഷണമൊത്തതും 'വാസ്തു'-'ഹസ്തരേഖ'-'ജ്യോതിഷ'-'ശാസ്ത്രങ്ങളനുസരിച്ച് രൂപകല്പന ചെയ്തിട്ടുള്ളതുമായി വിശേഷതരം പാം അക്വേറിയ'ങ്ങളും ഭാഗ്യവും ഭാവിയും പ്രവചിക്കുന്ന ഇനം അക്വേറിയം മത്സ്യങ്ങളെ ഭക്ത്യാദരപൂർവം സൂക്ഷിക്കുന്ന ഹോം അക്വേറിയങ്ങളും ചൈന തായ്വാൻ, ജപ്പാൻ തുടങ്ങിയ രാജ്യങ്ങളിൽ പ്രചാരം നേടിക്കഴിഞ്ഞു.
ചിത്രശാല പുറത്തേക്കുള്ള കണ്ണികൾ Wikimedia Commons has media related to Aquarium .
http://www.dmoz.org/Recreation/Pets/Fish_and_Aquaria/ Archived 2008-07-09 at the Wayback Machine .
http://www.world-aquariums.com/ Archived 2008-05-25 at the Wayback Machine .
അക്ഷം ഇംഗ്ലീഷ് വിലാസം https://ml.wikipedia.org/wiki/Cartesian_coordinate_system
ഗണിതശാസ്ത്രത്തിൽ ബിന്ദുസ്ഥാനങ്ങളെ നിർദ്ദേശിക്കാനുള്ള ആധാരരേഖയ്ക്ക് അക്ഷം (Axis) എന്നു പറയുന്നു.
കറങ്ങുന്ന ഭൗതികവസ്തുക്കളുടെ അച്ചുതണ്ട് എന്ന അർത്ഥത്തിലും അക്ഷം എന്ന പദം ഉപയോഗിക്കാറുണ്ട്.
വിശ്ളേഷകജ്യാമിതിയിൽ (Analytical Geometry) ഒരു സ്ഥിരബിന്ദുവിനെയും ആ ബിന്ദുവിൽക്കൂടിയുള്ള രണ്ടു വിഭിന്ന നേർവരകളെയും ആധാരമാക്കിയാണ് അവയുടെ സമതലത്തിലെ ബിന്ദുക്കൾ നിർവചിക്കപ്പെടുന്നത്.
ഈ ആധാരരേഖകൾ (അക്ഷങ്ങൾ) പരസ്പരം ലംബമാകാം; അല്ലാതെയുമാകാം.
ത്രിമാനവിശ്ളേഷകജ്യാമിതിയിൽ (Three Dimensional Analytical Geometry) മൂന്ന് അക്ഷങ്ങൾ ഉണ്ടായിരിക്കും.
ഭൂമിയുടെ അച്ചുതണ്ടിനും അക്ഷമെന്നുപറയും.
ഇതു സൂര്യപഥതലവുമായി ശരാശരി 66 o 30' ചരിവിൽ സ്ഥിതി ചെയ്യുന്നു.
കാന്തദണ്ഡിന്റെ ദക്ഷിണോത്തരധ്രുവങ്ങൾ യോജിപ്പിക്കുന്ന രേഖയ്ക്കും പ്രകാശ വിജ്ഞാനീയത്തിൽ പ്രകാശരശ്മികൾ ക്രിസ്റ്റലിൽക്കൂടി ഒരേ സംവേഗത്തിൽ (momentum) പോകുന്ന ദിശയ്ക്കും അക്ഷമെന്നു പറയുന്നു.
പുറത്തേക്കുള്ള കണ്ണികൾ റെഫറൻസ്.
കോം ഇ.
ഡി.യ് സൈറ്റ് Archived 2010-06-10 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്ഷം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമേരിക്കൻ ഫോക് ലൈഫ് സെന്റർ ഇംഗ്ലീഷ് വിലാസം https://ml.wikipedia.org/wiki/American_Folklife_Center
വാഷിംഗ്ടൺ, ഡി.സി.യിലെ ലൈബ്രറി ഓഫ് കോൺഗ്രസിലെ അമേരിക്കൻ ഫോക്ലൈഫ് സെന്റർ 1976 ൽ "അമേരിക്കൻ ഫോക് ലൈഫ് സംരക്ഷിക്കുന്നതിനും പരിചയപ്പെടുത്തുന്നതിനുമായി" യുണൈറ്റഡ് സ്റ്റേറ്റ്സ് കോൺഗ്രസ് സൃഷ്ടിച്ചു.
അമേരിക്കൻ നാടോടി സംഗീതത്തിന്റെ ഒരു കലവറയായി 1928 ൽ ലൈബ്രറിയിൽ സ്ഥാപിതമായ ആർക്കൈവ് ഓഫ് ഫോക്ക് കൾച്ചർ ഈ കേന്ദ്രത്തിൽ ഉൾപ്പെടുന്നു.
ലോകമെമ്പാടുമുള്ള നാടോടിക്കഥകളുടെയും നാടോടി ജീവിതത്തിന്റെയും എല്ലാ വശങ്ങളും ഉൾക്കൊള്ളുന്ന തരത്തിൽ കേന്ദ്രവും അതിന്റെ ശേഖരങ്ങളും വളർന്നു.
ഇരുപതാം നൂറ്റാണ്ടിനെ ഡോക്യുമെന്റേഷന്റെ യുഗം എന്ന് വിളിക്കുന്നു.
തോമസ് എഡിസന്റെ വാക്സ്-സിലിണ്ടർ റെക്കോർഡിംഗ് മെഷീൻ (1877 ൽ കണ്ടുപിടിച്ചത്) മുതൽ ഏറ്റവും പുതിയ ഡിജിറ്റൽ ഓഡിയോ ഉപകരണങ്ങൾ വരെ, യുണൈറ്റഡ് സ്റ്റേറ്റ്സിലെയും ലോകമെമ്പാടുമുള്ള നിരവധി പ്രാദേശിക, വംശീയ, സാംസ്കാരിക ഗ്രൂപ്പുകളുടെ ശബ്ദങ്ങളും സംഗീതവും റെക്കോർഡുചെയ്യുന്നതിന് ഫോക്ലോറിസ്റ്റുകളും മറ്റ് എത്‌നോഗ്രാഫർമാരും തുടർന്നുള്ള ഓരോ സാങ്കേതികവിദ്യയും പ്രയോജനപ്പെടുത്തി.
ഈ ഡോക്യുമെന്റേഷന്റെ ഭൂരിഭാഗവും കേന്ദ്രത്തിന്റെ ആർക്കൈവ് ഓഫ് ഫോക്ക് കൾച്ചറിൽ ശേഖരിക്കുകയും സംരക്ഷിക്കുകയും ചെയ്തിട്ടുണ്ട്.
ഇത് സ്ഥാപക തലവൻ റോബർട്ട് വിൻസ്ലോ ഗോർഡൻ "നിരവധി തൊഴിലാളികളുള്ള ഒരു ദേശീയ പദ്ധതി" എന്ന് വിളിക്കുന്നു.
ഇന്ന് കേന്ദ്രം ഡിജിറ്റൽ സംരക്ഷണം, വെബ് ആക്സസ്, ആർക്കൈവൽ മാനേജുമെന്റ് എന്നിവയിൽ പ്രവർത്തിക്കുന്നു.
കേന്ദ്രത്തിന്റെ ആർക്കൈവിൽ ഏകദേശം 6 ദശലക്ഷം ഇനങ്ങൾ ഉണ്ട്, അതിൽ 400,000 ശബ്ദ റെക്കോർഡിംഗുകളാണ്.
അമേരിക്കൻ നാടോടി സംഗീതവും ജോൺ ലോമാക്സും മകൻ അലൻ ലോമാക്സും ശേഖരിച്ച പ്രാദേശിക അമേരിക്കൻ ഗാനവും നൃത്തവും, "ബ്രഷ് റാബിറ്റ്" ന്റെ കഥകൾ, ജോർജിയ കടൽ ദ്വീപുകളിൽ പറയുന്ന ഗുല്ലാ നാടോടിഭാഷ, മുൻ അടിമകളുടെ കഥകൾ, ലോകമെമ്പാടുമുള്ള കച്ചേരി സ്റ്റേജുകളിൽ കേട്ട ഒരു അപ്പലാചിയൻ ഫിഡിൽ ട്യൂൺ; മസാച്യുസെറ്റ്സിലെ ലോവലിൽ ഒരു കംബോഡിയൻ കല്യാണം, കൊളറാഡോയിലെ പ്യൂബ്ലോയിൽ ഒരു സെന്റ് ജോസഫ്സ് ഡേ ടേബിൾ പാരമ്പര്യം, രണ്ടാം ലോക മഹായുദ്ധത്തിന് തൊട്ടുമുമ്പ് റെക്കോർഡുചെയ്‌ത ബാലിനീസ് ഗെയിംലാൻ സംഗീതം, കൗബോയികളുടെയും കർഷകരുടെയും ജീവിതത്തിൽ നിന്നുള്ള ഡോക്യുമെന്റേഷൻ, മത്സ്യത്തൊഴിലാളികൾ, കൽക്കരി ഖനിത്തൊഴിലാളികൾ, ഷോപ്പ് സൂക്ഷിപ്പുകാർ, ഫാക്ടറി തൊഴിലാളികൾ, കാട നിർമ്മാതാക്കൾ, പ്രൊഫഷണൽ, അമേച്വർ സംഗീതജ്ഞർ, യു‌എസിലുടനീളമുള്ള വീട്ടമ്മമാർ, എല്ലാ സംസ്ഥാനങ്ങളിൽ നിന്നുമുള്ള കമ്മ്യൂണിറ്റി ഇവന്റുകളുടെ ആദ്യ അക്കൗണ്ടുകൾ, അന്താരാഷ്ട്ര ശേഖരങ്ങൾ തുടങ്ങിയ നാടോടി ജീവിത റെക്കോർഡിംഗുകൾ കേന്ദ്രത്തിന്റെ ശേഖരത്തിൽ ഉൾപ്പെടുന്നു.
ഇമേജുകൾ‌, ശബ്‌ദങ്ങൾ‌, രേഖാമൂലമുള്ള അക്കൗണ്ടുകൾ‌, ചലിക്കുന്ന ഇമേജ് റെക്കോർഡിംഗുകൾ‌, കൂടുതൽ‌ സാംസ്കാരിക ഡോക്യുമെന്റേഷനുകൾ‌ എന്നിവ കേന്ദ്രത്തിലെ ഫോക്ക് കൾ‌ച്ചർ‌ ആർക്കൈവിലെ ഗവേഷകർ‌ക്കും ലൈബ്രറിയുടെ വെബ്‌സൈറ്റിലെ ഓൺലൈൻ അവതരണങ്ങൾ‌ക്കും ലഭ്യമാണ്.
അവിടെ, "നിരവധി തൊഴിലാളികളിൽ" നിന്ന് വർഷങ്ങളായി ശേഖരിച്ച 4,000-ത്തിലധികം ശേഖരങ്ങൾ അമേരിക്കൻ പരമ്പരാഗത ജീവിതവും ലോകത്തിന്റെ പല പ്രദേശങ്ങളിൽ നിന്നുള്ള കമ്മ്യൂണിറ്റികളുടെ സാംസ്കാരിക ജീവിതവും ഉൾക്കൊള്ളുന്നു.
അമേരിക്കൻ ഐക്യനാടുകളിലെ എല്ലാ 50 സംസ്ഥാനങ്ങളിൽ നിന്നും, യുണൈറ്റഡ് സ്റ്റേറ്റ്സ് ട്രസ്റ്റുകൾ, പ്രദേശങ്ങൾ, കൊളംബിയ ഡിസ്ട്രിക്റ്റ് എന്നിവയിൽ നിന്നുമുള്ള മെറ്റീരിയലുകൾ ആർക്കൈവിലെ ശേഖരങ്ങളിൽ ഉൾപ്പെടുന്നു.
ഈ മേഖലകളിൽ ഭൂരിഭാഗവും കേന്ദ്രത്തിന്റെ സാംസ്കാരിക സർവേകൾ, ഉപകരണ വായ്പ പദ്ധതി, പ്രസിദ്ധീകരണങ്ങൾ, മറ്റ് പ്രോജക്ടുകൾ എന്നിവയാണ്.
എലിസബത്ത് "ബെറ്റ്സി" പീറ്റേഴ്സനാണ് ഇപ്പോഴത്തെ മേധാവി.
കേന്ദ്രത്തിന്റെ ആർക്കൈവിൽ ഏകദേശം 6 ദശലക്ഷം ഇനങ്ങൾ ഉണ്ട്, അവയിൽ 400,000 ശബ്ദ റെക്കോർഡിംഗുകളാണ്.
ജോൺ ലോമാക്സും അദ്ദേഹത്തിന്റെ മകൻ അലൻ ലോമാക്സും ശേഖരിച്ച അമേരിക്കൻ നാടോടി സംഗീതവും ഫോക്ക് ലൈഫ് റെക്കോർഡിംഗുകളും കേന്ദ്രത്തിന്റെ ശേഖരങ്ങളിൽ ഉൾപ്പെടുന്നു; തദ്ദേശീയ അമേരിക്കൻ പാട്ടും നൃത്തവും; പുരാതന ഇംഗ്ലീഷ് ബല്ലാഡുകൾ; ജോർജിയ കടൽ ദ്വീപുകളിലെ ഗുല്ല ഭാഷയിൽ പറഞ്ഞ "ബ്രൂ റാബിറ്റ്" കഥകൾ; മുൻ-അടിമകളുടെ കഥകൾ, അവരുടെ മനസ്സിൽ ഇപ്പോഴും വ്യക്തമാണ്; ലോകമെമ്പാടുമുള്ള കച്ചേരി സ്റ്റേജുകളിൽ കേൾക്കുന്ന ഒരു അപ്പലാച്ചിയൻ ഫിഡിൽ ട്യൂൺ; മസാച്യുസെറ്റ്‌സിലെ ലോവലിൽ ഒരു കംബോഡിയൻ കല്യാണം; കൊളറാഡോയിലെ പ്യൂബ്ലോയിൽ ഒരു സെന്റ് ജോസഫ്സ് ഡേ ടേബിൾ പാരമ്പര്യം; രണ്ടാം ലോക മഹായുദ്ധത്തിന് തൊട്ടുമുമ്പ് റെക്കോർഡ് ചെയ്ത ബാലിനീസ് ഗമെലാൻ സംഗീതം; കൗബോയ്‌കൾ, കർഷകർ, മത്സ്യത്തൊഴിലാളികൾ, കൽക്കരി ഖനിത്തൊഴിലാളികൾ, കട സൂക്ഷിപ്പുകാർ, ഫാക്ടറി തൊഴിലാളികൾ, പുതപ്പ് നിർമ്മാതാക്കൾ, പ്രൊഫഷണൽ, അമേച്വർ സംഗീതജ്ഞർ, യുഎസിൽ ഉടനീളമുള്ള വീട്ടമ്മമാർ എന്നിവരുടെ ജീവിതത്തിൽ നിന്നുള്ള ഡോക്യുമെന്റേഷൻ, എല്ലാ സംസ്ഥാനങ്ങളിൽ നിന്നുമുള്ള കമ്മ്യൂണിറ്റി ഇവന്റുകളുടെ ആദ്യ വിവരണങ്ങൾ; അന്താരാഷ്ട്ര ശേഖരങ്ങളും ഉൾപ്പെടുന്നു.
അവലംബം കൂടുതൽ വായനയ്ക്ക് Hickerson, Joseph C. Radio-Related Field Recordings and Broadcasts Involving Archive Archive of Folk Culture Collections, Personnel, and Radio Projects: Recordings in the Archive of Folk Culture through 1986 , in series, LCFAFA [i.e., Library of Congress Folk Archives Finding Aids] , no. 6.
Compiled by Joseph C. Hickerson, with the assistance of Eric S. Haag ...
[ et al .].
Washington, D.C.: Archive of Folk Culture, American Folklife Center, Library of Congress, 1990.
പുറംകണ്ണികൾ ഔദ്യോഗിക വെബ്സൈറ്റ് [[:openlibrary:authors/{{{id}}}|Works by അമേരിക്കൻ ഫോക് ലൈഫ് സെന്റർ]] on Open Library at the Internet Archive
അമേരിക്കൻ ബോർഡ് ഓഫ് ഒബ്സ്റ്റട്രിക്സ് ആൻഡ് ഗൈനക്കോളജി ഇംഗ്ലീഷ് വിലാസം https://ml.wikipedia.org/wiki/American_Board_of_Obstetrics_and_Gynecology
അമേരിക്കൻ ഐക്യാനാടുകളിലും കാനഡയിലും വൈദ്യ പരിശീലനം ചെയ്യുന്ന ഒബ്‌സ്റ്റട്രീഷ്യൻമാർക്കും ഗൈനക്കോളജിസ്റ്റുകൾക്കും ബോർഡ് സർട്ടിഫിക്കേഷൻ നൽകുന്ന ഒരു ലാഭേച്ഛയില്ലാത്ത സ്ഥാപനമാണ് അമേരിക്കൻ ബോർഡ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി (ചുരുക്കത്തിൽ എബിഒജി ).
1927-ൽ സ്ഥാപിതമായതും 1930-ൽ സംയോജിപ്പിച്ചതുമായ ഇത് ടെക്സസിലെ ഡാളസിലാണ് പ്രവർത്തിക്കുന്നത്.
അമേരിക്കൻ ബോർഡ് ഓഫ് മെഡിക്കൽ സ്പെഷ്യാലിറ്റീസ് അംഗീകരിച്ച 24 മെഡിക്കൽ ബോർഡുകളിൽ ഒന്നാണിത്.
മാനദണ്ഡങ്ങൾ നിർവചിക്കുക, പ്രസവചികിത്സകരെയും ഗൈനക്കോളജിസ്റ്റുകളെയും സാക്ഷ്യപ്പെടുത്തുക, സ്ത്രീകളുടെ ആരോഗ്യത്തിൽ അറിവ്, പരിശീലനം, പ്രൊഫഷണലിസം എന്നിവ മെച്ചപ്പെടുത്തുന്നതിന് തുടർച്ചയായ പഠനം സുഗമമാക്കുക എന്നിവയാണ് എബിഒജി- യുടെ ലക്ഷ്യം.
എബിഒജി 1990-കളിൽ വാഷിംഗ്ടണിലെ സിയാറ്റിലിൽ നിന്ന് ടെക്സസിലെ ഡാളസിലേക്ക് മാറി, അവിടെ ഒരു സ്ഥിരം ഓഫീസ് കെട്ടിടം വാങ്ങി.
വാക്കാലുള്ള സാക്ഷ്യപ്പെടുത്തൽ പരീക്ഷകൾ ഹോട്ടലുകളിൽ നിന്ന് ഒരു പ്രൊഫഷണൽ ടെസ്റ്റിംഗ് സെന്ററിലേക്ക് മാറ്റിയ ആദ്യത്തെ മെഡിക്കൽ സർട്ടിഫിക്കേഷൻ ബോർഡുകളിൽ ഒന്നാണിത്.
തങ്ങളുടെ സർട്ടിഫിക്കേഷൻ നിലനിർത്താൻ പുരുഷ രോഗികളെ ചികിത്സിക്കരുതെന്ന് തങ്ങളുടെ അംഗീകൃത ഒബ്സ്റ്റട്രിക്ക്സ് ആൻഡ് ഗൈനക്കോളജി വിദഗ്ദരോട് ആവശ്യപ്പെടുന്ന നിർദ്ദേശം 2013ൽ പുറപ്പെടുവിച്ചപ്പോൾ ബോർഡ് വിവാദത്തിലകപ്പെട്ടു.
നിർദ്ദേശപ്രകാരം പുരുഷൻ "സജീവ സർക്കാർ സേവനത്തിൽ" ഏർപ്പെട്ടിരിക്കുകയാണെങ്കിലോ ഫെർട്ടിലിറ്റി മൂല്യനിർണ്ണയത്തിൽ ഏർപ്പെട്ടിരിക്കുകയാണെങ്കിലോ പോലുള്ള, വളരെ കുറച്ച് സാഹചര്യങ്ങളിൽ മാത്രം പുരുഷന്മാരെ ചികിത്സിക്കാൻ ഒബ്സ്റ്റട്രിക്ക്സ് ആൻഡ് ഗൈനക്കോളജി വിദഗ്ദരെ അനുവദിച്ചിരുന്നുള്ളൂ.
ആ വർഷം അവസാനം ഉണ്ടായ വിമർശനങ്ങൾക്ക് മറുപടിയായി ബോർഡ് അതിന്റെ തീരുമാനം ഭാഗികമായി മാറ്റി, പിന്നീട്  അടുത്ത ജനുവരിയിൽ, പുരുഷന്മാരെ ചികിത്സിക്കുന്നതിനുള്ള നിയന്ത്രണങ്ങൾ പിൻവലിച്ചു.
2014-ൽ, ആദ്യത്തെ വനിതാ ബോർഡ് പ്രസിഡന്റ് ആയിഡെബോറ എ. ഡ്രിസ്കോൾ തിരഞ്ഞെടുക്കപ്പെട്ടു.
2018 വരെ അവർ സേവനമനുഷ്ഠിച്ചു, തുടർന്ന് ആൻഡ്രൂ ജെ. സാറ്റിൻ പ്രസിഡന്റായി.
വാഗ്ദാനം ചെയ്യുന്ന സർട്ടിഫിക്കേഷനുകൾ
എബിഒജി ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ ബോർഡ് സർട്ടിഫിക്കേഷനും അഞ്ച് സബ്‌സ്പെഷ്യാലിറ്റികളും വാഗ്ദാനം ചെയ്യുന്നു.
ഒബ്സ്റ്റട്രിക്സ് ആൻഡ് ഗൈനക്കോളജി : ഒരു ഒബ്സ്റ്റട്രിക്സ് ആൻഡ് ഗൈനക്കോളജി സ്പെഷ്യലിസ്റ്റ് സ്ത്രീകളെ ചികിത്സിക്കുന്നു.
സ്ത്രീകളുടെ പ്രത്യുത്പാദന വ്യവസ്ഥയുടെ രോഗനിർണ്ണയവും ചികിത്സയും മറ്റും ഇതിൽ ഉൾപ്പെടുന്നു.
പ്രസവിക്കുന്ന വർഷങ്ങൾക്ക് മുമ്പും ശേഷവും സ്ത്രീകളുടെ ആരോഗ്യത്തിൽ ശ്രദ്ധ കേന്ദ്രീകരിക്കുന്ന ഇവർ, പ്രത്യുൽപാദന വ്യവസ്ഥയുടെയും അനുബന്ധ തകരാറുകളുടെയും രോഗനിർണയവും ചികിത്സയും നടത്തുന്നു.
കോംപ്ലക്‌സ് ഫാമിലി പ്ലാനിംഗ് : കോംപ്ലക്‌സ് ഫാമിലി പ്ലാനിംഗിൽ സബ്‌സ്‌പെഷ്യാലിറ്റി സർട്ടിഫിക്കേഷൻ നേടുന്ന ഒരു ഒബ്സ്റ്റട്രിക്ക്സ് ആൻഡ് ഗൈനക്കോളജി വിദഗ്ദർ, വൈദ്യശാസ്ത്രപരവും ശസ്‌ത്രക്രിയാപരമായി സങ്കീർണ്ണവുമായ അവസ്ഥകളുള്ള രോഗികളെ രോഗനിർണ്ണയം നടത്തുകയും ചികിത്സിക്കുകയും ചെയ്യുന്നു.
വൈദ്യശാസ്ത്രപരമായി വെല്ലുവിളികൾ നേരിടുന്ന സ്ത്രീകളുടെ പ്രത്യുത്പാദന ആരോഗ്യം മെച്ചപ്പെടുത്തുന്നതിന് വിപുലമായ തലത്തിലുള്ള പരിചരണം നൽകുന്നതിന് ഈ ഉപവിദഗ്ധർ ഒബ്സ്റ്റട്രിക്സ് ആൻഡ് ഗൈനക്കോളജി സ്പെഷ്യലിസ്റ്റുകളുമായും മറ്റ് ക്ലിനിക്കുകളുമായും കൂടിയാലോചിക്കുന്നു.
പെൽവിക് മെഡിസിൻ ആൻഡ് റീകൺസ്ട്രക്റ്റീവ് സർജറി : പെൽവിക് മെഡിസിൻ, റീകൺസ്ട്രക്റ്റീവ് സർജറി എന്നിവയിൽ സബ് സ്പെഷ്യാലിറ്റി സർട്ടിഫിക്കേഷൻ നേടിയ ഒരു ഒബ്സ്റ്റട്രിക്ക്സ് ആൻഡ് ഗൈനക്കോളജി വിദഗ്ദൻ അല്ലെങ്കിൽ യൂറോളജിസ്റ്റ് സങ്കീർണ്ണമായ പെൽവിക് അവസ്ഥകൾ, താഴ്ന്ന മൂത്രനാളിയിലെ തകരാറുകൾ, പെൽവിക് ഫ്ലോർ ഡിസോർഡേഴ്സ് എന്നിവയുള്ള സ്ത്രീകളുടെ കൺസൾട്ടേഷനുകളും സമഗ്രമായ മാനേജ്മെന്റും നൽകുന്നു.
ഈ അവസ്ഥകളും അവയുടെ ഫലമായുണ്ടാകുന്ന സങ്കീർണതകളും ഉള്ള രോഗിയുടെ സമഗ്ര പരിചരണത്തിന് ആവശ്യമായ ഡയഗ്നോസ്റ്റിക്, ചികിത്സാ നടപടിക്രമങ്ങൾ സമഗ്രമായ മാനേജ്മെന്റിൽ ഉൾപ്പെടുന്നു.
നൈപുണ്യത്തിൽ ഇവ ഉൾപ്പെടുന്നു, എന്നാൽ ഇവയിൽ മാത്രം പരിമിതപ്പെടുന്നില്ല: സങ്കീർണ്ണമായ ഗൈനക്കോളജിക്കൽ കെയർ, മിനിമലി ഇൻവേസീവ് സർജറി, പെൽവിക് ഫ്ലോർ ഗൈനക്കോളജിക്കൽ കെയർ, യൂറോഗൈനക്കോളജി, യോനി ശസ്ത്രക്രിയ.
ഗൈനക്കോളജിക് ഓങ്കോളജി : ഗൈനക്കോളജിക് ഓങ്കോളജിയിൽ ഒരു സബ് സ്പെഷ്യാലിറ്റി സർട്ടിഫിക്കേഷൻ നേടിയ ഒബ്സ്റ്റട്രിക്ക്സ് ആൻഡ് ഗൈനക്കോളജി വിദഗ്ദർ, ഗൈനക്കോളജിക്കൽ ക്യാൻസറും അതുമൂലമുണ്ടാകുന്ന സങ്കീർണതകളും രോഗനിർണ്ണയവും ചികിത്സാ നടപടിക്രമങ്ങളും ഉൾപ്പെടെ കൺസൾട്ടേഷനും സമഗ്രമായ മാനേജ്മെന്റും നൽകുന്നു.
കീമോതെറാപ്പി, ഗൈനക്കോളജിക്കൽ കെയർ, ഗൈനക്കോളജിക്കൽ ഓങ്കോളജി, മിനിമലി ഇൻവേസീവ് ഗൈനക്കോളജിക്കൽ സർജറി എന്നിവയും കഴിവുകളിൽ ഉൾപ്പെടുന്നു, എന്നാൽ ഇവയിൽ മാത്രം പരിമിതപ്പെടുന്നില്ല.
മെറ്റേണൽ-ഫീറ്റൽ മെഡിസിൻ : മെറ്റേണൽ-ഫീറ്റൽ മെഡിസിൻ-ൽ സബ് സ്പെഷ്യാലിറ്റി സർട്ടിഫിക്കേഷൻ നേടിയ ഒരു ഒബ്സ്റ്റട്രിക്സ് ആൻഡ് ഗൈനക്കോളജി സ്പെഷ്യലിസ്റ്റ്, ഗർഭാവസ്ഥയിലെ സങ്കീർണതകളുള്ള രോഗികളിലും അവ അമ്മയിലും ഗർഭപിണ്ഡത്തിലും ചെലുത്തുന്ന പ്രത്യാഘാതങ്ങളിലും ശ്രദ്ധ കേന്ദ്രീകരിക്കുന്നു.
നൈപുണ്യത്തിൽ ഇവ ഉൾപ്പെടുന്നു, എന്നാൽ ഇവയിൽ മാത്രം പരിമിതപ്പെടുന്നില്ല: വിശദമായ ഒബ്‌സ്റ്റെട്രിക്കൽ അൾട്രാസൗണ്ട്, ഉയർന്ന അപകടസാധ്യതയുള്ള ഗർഭാവസ്ഥ മാനേജ്മെന്റ്, പ്രസവചികിത്സ പരിചരണം, പെരിനാറ്റൽ ജനിതക കൗൺസിലിംഗ്, പ്രസവത്തിനു മുമ്പുള്ള രോഗനിർണയം.